คือเมื่อวันที่7ก.ย มีพสพ กับแฟนแล้วหลั่งในค่ะ ก็ซื้อยาคุมฉฉมากิน ผ่านไป7วัน มีเลือดคล้ายประจำเดือนออกมาเยอะมากค่ะ ออกตั้งแต่วันที่14ก.ยถึง22ก.ย เลยค่ะ แล้วเดือนนี้ เดือนตุลาคม ประจำเดือนยังไม่มาค่ะเลยซื้อที่ตรวจครรภ์มาตรวจเมื่อวันที่ 6 ต.ค ค่ะ ผลคือไม่ท้องค่ะ และ วันที่13 มีพสพ กับแฟนอีก แต่หลั่งในน้ำที่4ค่ะน้ำ123หลั่งนอกค่ะ แฟนบอกน้ำ4ไม่ค่อยมี มีน้อย บวกกับเราคิดเองว่าหน้า7หลัง7 หรือเปล่า เลยไม่ได้กินยาคุมค่ะ พอผ่านมาสัก4วัน ก็ค่อยซื้อมากินเพราะกลัวท้องค่ะ อยากถามว่า เดือนแรกที่ตรวจไม่ท้องคือไม่ท้องใช่มั้ยคะ แล้วของเดือนนี้ที่กินยาคุมช้าจะท้องมั้ยค่ะ เพราะงงมากค่ะตอนนี้ประจำเดือนมาช้าค่ะ กลัวไข่ตกแล้วจะท้อง แล้วตรวจครรภ์ได้อีกทีตอนไหนคะ กลัวท้องค่ะ
สวัสดีค่ะ เลือดที่ออกหลังจากทานยาคุมฉุกเฉินไป 7 วัน หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ส่วนการที่ประจำเดือนในเดือน ต.ค. ยังไม่มา หากได้ตรวจหาการตั้งครรภ์อย่างถูกต้องแล้ว ไม่พบมีการตั้งครรภ์ ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา อาจเกิดจากผลของยาคุมฉุกเฉินได้สำหรับการที่เพศสัมพันธ์ในวันที่ 13 ต.ค. หากได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ย่อมมีได้ แม้ปริมาณน้ำอสุจิจะน้อยก็ตาม ส่วนการทานยาคุมฉุกเฉิน หลังจากที่มีเพศสัมพันธ์ไปแล้ว 4 วัน ยาจะไม่สามารถช่วยป้องกันการตั้งครรภ์ได้แล้วค่ะหลังจากนี้ ก็ควรรอดูว่าจะมีเลือดออกมาหรือไม่ หากไม่มีเลือดออก แนะนำควรตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ คือตรวจในวันที่ 27 ต.ค. ค่ะและในช่วงหลังจากนี้ ก็ไม่ควรทานยาคุมฉุกเฉินไปอีก เพราะยาคุมฉุกเฉินจะไปมีผลต่อการทำงานของรังไข่ ทำให้ประจำเดือนมาผิดปกติได้ หากจะมีเพศสัมพันธ์ ก็ควรใช้ถุงยางอนามัยไปก่อน และเมื่อมีประจำเดือนมาแล้ว ก็ควรเริ่มใช้วิธีคุมกำเนิดที่มีประสิทธิภาพสูงต่อไป เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น